b'\n_START_ARTICLE_\nKataliki\xc5\xa1koji akademin\xc4\x97 u\xc5\xbesienie\xc4\x8di\xc5\xb3 tarnyba\n_START_SECTION_\nVadovyb\xc4\x97\n_START_PARAGRAPH_\nKAAD institucijos - Visuotinis nari\xc5\xb3 susirininkimas, Valdyba, Prezidentas, Akademin\xc4\x97 taryba (renkama stipendinink\xc5\xb3). Valdyb\xc4\x85 sudaro valdybos pirmininkas (\xc5\xa1iuo metu - kun. dr. Wilhelm Gegenfurtner), KAAD Prezidentas (prof. Josef Reiter) bei fondo Renovabis vykdantysis direktorius (dr. Gerhard Albert). KAAD administracij\xc4\x85 sudaro KAAD generalinis sekretorius (dr. Herrmann Weber), biuras (vok. Gesch\xc3\xa4ftsstelle) Bonoje, region\xc5\xb3 referentai (i\xc5\xa1 viso 5), Patariamosios dvasinink\xc5\xb3 tarybos. KAAD biure dirba 25 darbuotojai.\n_START_SECTION_\nKAAD partneriai u\xc5\xbesienyje, Lietuvoje\n_START_PARAGRAPH_\nPirmin\xc4\x99 atrank\xc4\x85, parai\xc5\xa1k\xc5\xb3 per\xc5\xbei\xc5\xabr\xc4\x85 i\xc5\xa1 stipendij\xc5\xb3 programos pretendent\xc5\xb3 atlieka KAAD partneriai. Jie rengia atrankos pokalbius, teikia informacij\xc4\x85 apie stipendijas, konsultuoja. KAAD partner\xc4\x97 organizacija (KAAD-Partnerkomitee) Lietuvoje - Vilniaus universiteto Religijos studij\xc5\xb3 ir tyrim\xc5\xb3 centras (VU Centrini\xc5\xb3 r\xc5\xabm\xc5\xb3 104 kab., Universiteto 9/1, LT-01513, Vilnius). Kontaktinis asmuo - prof. dr. Tomas Sodeika, VU RSTC d\xc4\x97stytojas.'